අයතා ලෙස මුදල් ඉපයීම, ත්‍රස්තවාදයට ආධාර අනුබල දීම සහ වඳ සැත්කම් සිදු කිරීම යන චෝදනා යටතේ මෙම නඩුව පවරා ඇති අතර, ඊට පෙනී සිටීම සඳහා වෛද්‍ය මොහොමඞ් සාෆි ෂිහාබ්දීන් අද උදෑසන 10.15ට පමණ කුරුණෑගල මහේස්ත්‍රාත් අධිකරණයට පැමිණ සිටියා.අද නඩු විභාගය ආරම්භයේදී අපරාධ පරීක්ෂණ දෙපාර්තමේන්තුව මෙම නඩුවට අදාළව සාෆි වෛද්‍යවරයා සම්බන්ධයෙන් සිදුකෙරෙන විමර්ශන පිළිබඳව තොරතුරු ඇතුළත් පිටු 12ක වාර්තාවක් අධිකරණයට ඉදිරිපත් කර තිබෙනවා.